Tlak
Dobrý deň prosím vás mám tlak139/87 neskôr zasa 128/83 to je v poriadku?,Hlava si robí čo chce...mám44r aj anémiu posledné dva dni mi je takto stýmtlakom.Inak mávam nižšii tlak.Dakujem
Dobrý deň,
ďakujeme za Vašu oázku.
Krvný tlak je tlak cirkulujúcej krvi vyvíjaný na steny ciev. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Príčiny vysokého tlaku sú rôzne. K rozvinutiu prispieva genetika, nadmerný príjem soli, stres, nadmerná záťaž, málo pohybu, obezita či choroby obličiek.
Ak ešte nie ste liečená na vysoký krvný tlak, ale namerali ste si v domácom prostredí vyššie hodnoty, potom je nevyhnutné tieto merania pravidelne opakovať a sledovať ich hodnoty. Dlhodobo zvýšený tlak krvi, ktorý sa nelieči, sa rokmi prejaví na fungovaní srdca, ciev a iných orgánov. Spozornieť treba pri opakovane nameraných hodnotách 140/90 mmHg a vyššie, ktoré signalizujú hypertenziu. V tomto prípade je nevyhnutná návšteva lekára. Ak sa však hodnoty pohybujú v nižších číslach, môže byť postačujúca zmena životného štýlu a zníženie príjmu soli. Základom je dostatok spánku, zdravá vyvážená strava, pohyb, pri nadváhe zníženie hmotnosti, obmedzenie fajčenia, príjmu kofeínu a alkoholu. Taktiež je vhodné na úpravu krvného tlaku užívať liek
Magnerot
. Liečba sa začína dávkou 3x denne 2 tablety počas prvého týždňa, potom sa pokračuje s dávkou 1-2 tablety 1-2x denne. Dĺžka liečby je minimálne 6 týždňov a je vhodný aj na dlhodobé užívanie. Z voľnopredajných doplnkov sú vhodné na zníženie tlaku aj napr. prípravky s obsahom
cesnaku
,
imela
, či hlohu obyčajného.
Ak užívate nejaké lieky, odporúčam vhodnosť podávania uvedených prípravkov konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová